Quoniam per successiones temporum facta priorum facile vel labuntur a memoria vel in irritum revocantur nisi litteris mandata et testibus roborata consistant. Iccirco ego Petrus Dei gratia Kabilonensis episcopus per presentis cartulę conscriptionem tam presentibus quam futuris testificor quod Hugo Rufus ducis Burgundię filius Kabilonensis Castelluli dominus per manum meam dedit ęcclesię Maceriarum pro anima sua et parentum suorum decem carratas feni in brolio suo de Taliaco absque omni retentione et exceptione in perpetuum possidendas. Huius helemosinę donatio libere facta est sine aliqua alicuius contradictione anno Incarnationis Dominicę Mo Co LXo VIIIo presentibus his quorum nomina subternotata sunt. Ego quoque ad maiorem facti confirmationem cartam hanc ipsius donationis testem sigilli mei munimine consignavi quatinus omnibus eidem donationi contraire volentibus testimonium sit indubitatę veritatis. Huius rei testes : Henricus Eduensis episcopus, Raimundus cantor Kabilonensis, Hugo de Croset canonicus eiusdem ecclesię, Rodulfus decanus Belgnę, Julianus archipresbiter, Antelmus canonicus Eduensis, Willermus de Sanceio, Julianus medicus, Mainardus capellanus, Hugo capellanus Castelluli, Hugo prepositus Gibriaci, Robertus Girbertus de Muressaudo, Bernardus Vetula, Petrus de Scutini, Andreas de Labrueri.